Diari Oficial de la Generalitat Valenciana


Sumari del DOGV 3603, del 13-10-1999 (1999/8678)

DECRET 170/1999, de 5 d'octubre, del Govern Valencià, pel qual s'aprova la modificació de l'actual denominació del Col·legi Oficial de Professors i Llicenciats en Educació Física de la Comunitat Valenciana, per la de Col·legi Oficial de Professors i Llicenciats en Educació Física i en Ciències de l'Activitat Física i de l'Esport de la Comunitat Valenciana, i es disposa la seua inscripció en el Registre de Col·legis Professionals i Consells Valencians de Col·legis Professionals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/05/170/dof/vci/html**

### Dades del document

Número de DOGV
:   3603

Data del DOGV
:   13-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8678


Data del document
:   05-10-1999

Organisme emissor
:   Conselleria de Justícia i Administracions Públiques

Tipus de document
:   Decret

Correcció d'errades

 Descriptors 

:   * esport
    * reglament intern
    * legislació
    * col·legi professional

DECRET 170/1999, de 5 d'octubre, del Govern Valencià, pel qual s'aprova la modificació de l'actual denominació del Col·legi Oficial de Professors i Llicenciats en Educació Física de la Comunitat Valenciana, per la de Col·legi Oficial de Professors i Llicenciats en Educació Física i en Ciències de l'Activitat Física i de l'Esport de la Comunitat Valenciana, i es disposa la seua inscripció en el Registre de Col·legis Professionals i Consells Valencians de Col·legis Professionals. [1999/S8678]
  
La Constitució Espanyola, en el seu article 149.1.18, reserva a l'estat la competència sobre les bases del Règim Jurídic de les Administracions Públiques; i en l'article 36 preveu que la Llei regularà les peculiaritats pròpies del règim jurídic dels col·legis professionals. La legislació bàsica en aquesta matèria dictada per l'estat, es troba recollida en la Llei 2/1974, de 13 de febrer, de col·legis professionals.
  
Per la seua banda, l'Estatut d'Autonomia de la Comunitat Valenciana, en el seu article 31, apartat 22, confereix a la Generalitat Valenciana competència exclusiva en matèria de col·legis professionals i exercici de professions titulades, sense perjudici d'allò que disposen els articles 36 i 139 de la Constitució.
  
En ús d'aquestes competències es va promulgar la Llei 6/1997, de 4 de desembre, de Consells i Col·legis Professionals de la Comunitat Valenciana, en l'article 9 de la qual es disposa que el canvi de denominació d'un col·legi requerirà l'acord previ d'aquest, l'informe del Consell Valencià de col·legis corresponent, i haurà de ser aprovat mitjançant decret del Govern Valencià.
  
El Col·legi Oficial de Professors i Llicenciats en Educació Física de la Comunitat Valenciana es va constituir com a col·legi d'àmbit territorial reduït, per segregació del Col·legi Oficial Central de Professors i Llicenciats en Educació Física, a l'empara del seu Estatut General, aprovat per Reial Decret 2.957/1978, de 3 de novembre, modificat per Reial Decret 1.885/1981, de 3 de juliol, i posteriorment per Reial Decret 2.353/1981, de 13 de juliol.
  
Aquesta constitució va ser aprovada per Decret 190/1990, de 26 de novembre, del Govern Valencià, publicat en el Diari Oficial de la Generalitat Valenciana núm. 1.443, de 14 de desembre de 1990.
  
El president del Col·legi Oficial de Professors i Llicenciats en Educació Física de la Comunitat Valenciana ha formalitzat, davant dels òrgans competents de la Generalitat Valenciana, sol·licitud de canvi de denominació del citat col·legi professional, acompanyant a aquests efectes, certificat emés per la secretària del col·legi de l'acord de la junta general de col·legiats, adoptat en la seua reunió del dia 18 d'abril de 1998, en què s'aprova la proposta de modificar l'actual denominació d'aquest, per la de Col·legi Oficial de Professors i Llicenciats en Educació Física i en Ciències de l'Activitat Física i de l'Esport.
  
Aquest canvi de denominació del col·legi, compta amb l'aprovació del Consell General de Col·legis de Professors i Llicenciats en Educació Física d'Espanya, el certificat del qual s'acompanya a la sol·licitud formulada.
  
En la seua virtut, de conformitat amb allò que disposa l'article 9 de la Llei 6/1997, de 4 de desembre, de Consells i Col·legis Professionals de la Comunitat Valenciana, a proposta del conseller de Justícia i Administracions Públiques, i prèvia deliberació del Govern Valencià en la seua reunió del dia 5 d'octubre de 1999,
  
DECRETE
  
Article únic
  
S'aprova el canvi de la denominació actual del Col·legi Oficial de Professors i Llicenciats en Educació Física de la Comunitat Valenciana, que passarà a denominar-se Col·legi Oficial de Professors i Llicenciats en Educació Física i en Ciències de l'Activitat Física i de l'Esport de la Comunitat Valenciana.
  
En compliment de l'article 24 de la Llei de la Generalitat Valenciana 6/1997, de 4 de desembre, de Consells i Col·legis Professionals de la Comunitat Valenciana, es disposa la inscripció d'aquest canvi de denominació en el Registre de Col·legis Professionals i de Consells Valencians de Col·legis Professionals.
  
Disposició final
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 5 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,


Còpia Permalink ELI